Source: https://www.spsbj.sk/skola/odborna-sposobilost
Timestamp: 2020-05-29 00:16:31+00:00

Document:
Odborná spôsobilosť – SPŠT Bardejov
Národný inšpektorát práce vydal škole oprávnenie ev. číslo VVZ-0121/18-05.1 na vykonávanie výchovy a vzdelávania v oblasti ochrany práce v rozsahu 05.1 – Výchova a vzdelávanie elektrotechnikov, samostatných elektrotechnikov a elektrotechnikov na riadenie činnosti alebo na riadenie prevádzky.
Základná podmienka pre absolvovanie kurzu je ukončené stredoškolské vzdelanie so zameraním v oblasti elektrotechniky.
Rozsah kurzov:
elektrotechnik je fyzická osoba, ktorá má ukončené stredoškolské elektrotechnické vzdelanie alebo vysokoškolské elektrotechnické vzdelanie
elektrotechnik je aj fyzická osoba, ktorá môže v rozsahu svojho odborného vzdelania vykonávať činnosť na vyhradenom technickom zariadení elektrickom, ak má odborné vzdelanie v inom učebnom odbore alebo v inom študijnom odbore ako elektrotechnickom, ktorého súčasťou je výučba zameraná na príslušné technické zariadenie elektrické
§ 22 samostatný elektrotechnik
samostatný elektrotechnik je fyzická osoba, ktorá spĺňa požiadavky odbornej spôsobilosti elektrotechnika a ktorá má odbornú prax
samostatný elektrotechnik môže riadiť činnosť poučených osôb bez obmedzenia ich počtu a riadiť činnosť najviac dvoch elektrotechnikov
§ 23 elektrotechnik na riadenie činnosti alebo na riadenie prevádzky
elektrotechnik na riadenie činnosti alebo na riadenie prevádzky je fyzická osoba, ktorá spĺňa požiadavky odbornej spôsobilosti elektrotechnika a ktorá má odbornú prax
elektrotechnik na riadenie činnosti alebo na riadenie prevádzky môže vykonávať činnosť samostatného elektrotechnika a riadiť činnosť poučených osôb, elektrotechnikov, samostatných elektrotechnikov a elektrotechnikov na riadenie činnosti alebo na riadenie prevádzky bez obmedzenia ich počtu alebo riadiť prevádzku technických zariadení elektrických
Záverečné overovanie vedomostí
§ 21 až § 23 po ukončení kurzu nasleduje záverečné overovanie vedomostí, ktoré pozostáva z písomnej skúšky s minimálnym počtom 30 otázok, pričom na úspešné overenie vedomostí je potrebných najmenej 75 % správnych odpovedí a ústnej skúšky s minimálnym počtom piatich otázok.
Aktualizačná odborná príprava (AOP)
fyzická osoba, ktorá má osvedčenie, je povinná každých päť rokov absolvovať aktualizačnú odbornú prípravu u osoby oprávnenej na výchovu a vzdelávanie v rozsahu najmenej ôsmich hodín
forma skončenia: uvedenie dátumu absolvovania aktualizačnej odbornej prípravy v písomnom doklade „Osvedčenie“
• osoby, ktoré vlastnia osvedčenie vydané po 1. 7. 2006 musia AOP absolvovať do 5 rokov od vydania osvedčenia
• osoby, ktoré už absolvovali AOP, musia AOP znovu absolvovať vždy do piatich rokov od jej posledného absolvovania
• poznámka: osoby, ktoré vlastnia osvedčenie o odbornej spôsobilosti vydané pred 30. 6. 2006, museli absolvovať prvú AOP do 30. 4. 2008, inak ich osvedčenie týmto dňom stratilo platnosť
Absolvent získa potvrdenie o absolvovaní aktualizačnej odbornej prípravy v zmysle § 16 ods. 4 zákona č. 124/2006 Z.z. – toto potvrdenie bude vyznačené na rube na predloženom origináli platného osvedčenia o odbornej spôsobilosti.
Cieľ a obsah AOP je stanovený požiadavkami na obsah výchovnej a vzdelávacej činnosti v zmysle prílohy č. 6 vyhlášky MPSVR SR č. 356/2007 Z.z..
• AOP umožní účastníkovi najmä:
• oboznámiť sa s novými odbornými poznatkami a s predpismi v oblasti bezpečnosti práce a bezpečnosti technických zariadení so zameraním na elektrické zariadenia a s ich praktickým dopadom na činnosť na vyhradených technických zariadeniach elektrických oboznámiť sa s novými STN pre oblasť elektrických zariadení
• Absolvovanie AOP v rozsahu 8 hodín
• Predloženie originálu platného osvedčenia o odbornej spôsobilosti pre činnosť na vyhradených technických zariadeniach elektrických a mať absolvovanú povinnú preventívnu lekársku prehliadku
Minimálny počet akceptovaných žiadostí pre otvorenie kurzu je 10, maximálny počet je 20. Termín kurzu závisí od naplnenia minimálneho počtu uchádzačov. Presný termín kurzu bude uchádzačom zaslaný elektronicky 14 dní vopred.
Aktualizačná odborná príprava, cena: 55 €, dĺžka trvania: 8 hodín
Základný kurz §21: 70 €, dĺžka trvania: 3 dni po 8 hodín
Základný kurz §22: 140 €, dĺžka trvania: 3 dni po 8 hodín
Základný kurz §23: 140 €, dĺžka trvania: 3 dni po 8 hodín
Postup registrácie na kurz
Uchádzač vyplní elektronickú prihlášku v časti Tlačivá (vyberie si prihlášku podľa typu kurzu, na ktorý sa hlási)
Vygenerovanú prihlášku uchádzač vytlačí, podpíše, dá potvrdiť lekárovi (prípadne k nej priloží potvrdenie na samostatnom tlačive), dá si potvrdiť prax (prípadne doloží potvrdenie o praxi na samostatných tlačivách). Podpísanú prihlášku spolu s prílohami uchádzač doručí osobne alebo poštou na adresu Stredná priemyselná škola technická, Komenského 5, 085 42 Bardejov.
Na zadaný e-mail bude uchádzačovi zaslaná predfaktúra. Prihláška je akceptovaná až po pripísaní úhrady na účet školy. V prípade neotvorenia kurzu sa záloha vráti uchádzačovi späť na účet.
Termín kurzov
Momentálne neotvárame nové kurzy.
Prihláška na základný kurz a overovanie odbornej spôsobilosti pracovníkov v elektrotechnike podľa Vyhlášky č. 508/2009 Z. z. §21, §22, §23
Prihláška na aktualizačný kurz a overovanie odbornej spôsobilosti pracovníkov v elektrotechnike podľa Vyhlášky č. 508/2009 Z. z. §21, §22, §23
Lekársky posudok o zdravotnej spôsobilosti na prácu [PDF] [DOC]

References: § 22

§ 23

§ 21
 § 23
 § 16
 §21
 §22
 §23
 §21
 §22
 §23
 §21
 §22
 §23